geheete tgoet van otinge ende van esschen ende meer anden
gelege in divsen plaetsen te bruessele en dair omtrent de
pointe ende condicie hier nae bescreve die zij malcanden
tot ewige dagen goet vast en gestentich gelooft hebben
voir hen huen erve ende nacomelinge inden yerste dat
de voirs joen vand steenwege joessone ter stont aeveerden
hantplichte en gebruyken sal voir hem sijne erven ende
nacomelinge alle de voirg goede hen gebleve en verstorve
gelijc die voe gescreve end genoemt staen Behalve
dat de selve jan den voirs janne vand steenweghe sijne
oom bewijsen sal seke pcheelen vanden selve nameliken
goeden alsoe die ter huere jaerlijcx ghelde jaerlijcx uutbringen
viertich ryns gulden tstuck te tsestich plc brabants
gelts om die bijden voirs janne vand steenwege janss
gehave te werde jaerlijcx Alsoe lange hij leven sal
en niet lange Ende des sal de voirs jan janss zijn oem
sculdich zijn jaerlijcx te betalen heneken zijne natuerlike
sone alsulcke vijf rijds luepen als de voirs jan joessone
den selve henneken tsijne love sculdich en belanck is
met scep br van loeven En den voirs jane vand steenwege
joess en sijn goede d af geheelijc ontlasten en schadeloos
houden bij alsoe nochtan oft gebuerde dat de voirs
jan vand steenwege janss aflivich worde voe den voirs
neken sijne bastaert sone dat dan in dien gevalle
de voirs jan vand steenwege joessone van dan voirtane
sculdich sal zijn die vijf rijders jaerlijcx te betalen den
selve heneken alsoe lange hij leven sal ende met
lang It is voirt ondersproken tusschen de voirs ptie
soe verre den voirs janne vand steenwege joesse enige
vand voirscr goeden afgewonne worden oft dat hem
die niet volgen en mochten Soe heeft gelooft en
gelooft met desen de voirs jan vanden seenwege janss
den voirs sijne neve dair af inne te staen tot ewighen
dage It is ondersproke dat de voirs jan vand steenweghe
ter eend en jan sijn neve ter ande zijden alle en yeg
sculd en lasten als de voirs jan vand heetvelde en jouffr
lijsbeth sijn suster sculdich waen sullen gelijclijck en half
en half drage cuelen en betalen It is voirt vorwaerde